Document ID: 31994R3245

ΚΑΝΟΝΙΣΜΟΣ (ΕΚ) αριθ. 3245/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για κατάργηση του κανονισμού (ΕΟΚ) αριθ. 1267/93 περί λεπτομερών κανόνων εφαρμογής του κανονισμού (ΕΟΚ) αριθ. 1108/93 του Συμβουλίου όσον αφορά τη διαχείριση ποσοστώσεως 5 000 τόνων τροφών για σκύλους και γάτες που υπάγονται στον κωδικό ΣΟ 2309 10, καταγωγής Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Νορβηγίας, της Αυστρίας, της Φινλανδίας και της Σουηδίας (1), και ιδίως το άρθρο 169 παράγραφος 2,
Εκτιμώντας:
ότι, δυνάμει του άρθρου 2 παράγραφος 3 της συνθήκης προσχώρησης, τα όργανα των Ευρωπαϊκών Κοινοτήτων μπορούν να θεσπίσουν πριν από την προσχώρηση τα μέτρα που προβλέπονται στο άρθρο 169 της πράξης, τα μέτρα δε αυτά αρχίζουν να ισχύουν με την επιφύλαξη και από την ημερομηνία ενάρξεως ισχύος της συνθήκης-
ότι ο κανονισμός (ΕΟΚ) 1267/93 της Επιτροπής της 26ης Μαΐου 1993 περί λεπτομερών κανόνων εφαρμογής του κανονισμού (ΕΟΚ) αριθ. 1108/93 του Συμβουλίου, όσον αφορά τη διαχείριση ποσοστώσεως 5 000 τόνων τροφών για σκύλους και γάτες που υπάγονται στον κωδικό ΣΟ 2309 10, καταγωγής Σουηδίας (2), δεν πρέπει πλέον να υφίστανται ως επίπτωση της προσχώρησης της Σουηδίας στην Ευρωπαϊκή Ένωση- ότι πρέπει, συνεπώς, ο εν λόγω κανονισμός να καταργηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1267/93 καταργείται.
Άρθρο 2
Ο παρών κανονισμός αρχίζει να ισχύει από την ημερομηνία και με την επιφύλαξη ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 3
18
6